EUROOPAN YHTEISÖJEN KOMISSIO 
Bryssel, 21.03.1997 
KOM(97)120 lopull. 
Ehdotus 
NEUVOSTON PÄÄTÖKSEKSI 
LUVAN ANTAMISESTA IRLANNILLE SOVELTAA 
JÄSENVALTIOIDEN LIIKEVAIHTOVEROLAINSÄÄDÄNNÖN 
YHDENMUKAISTAMISESTA ANNETUN KUUDENNEN DIREKTIIVIN 
(77/388/ETY) 21 ARTIKLASTA POIKKEAVAA TOIMENPIDETTÄ 
(komission esittämä) 

PERUSTELUT 
Komission pääsihteeristöön 5 päivänä helmikuuta 1997 lähetetyllä kirjatulla kirjeellä Irlannin hallitus pyysi 
jäsenvaltioiden liikevaihtoverolainsäädännön yhdenmukaistamisesta — yhteinen arvonlisäverojärjestelmä: 
yhdenmukainen määräytymisperuste 17 päivänä toukokuuta 1977 annetun kuudennen neuvoston 
direktiivin 77/388/ETY1 27 artiklan perusteella lupaa soveltaa omaisuuden pitkäaikaiseen vuokraoikeuden 
luovutukseen, mukaan lukien siitä luopuminen ja sen siirtäminen, kyseisen direktiivin 21 artiklasta 
poikkeavaa toimenpidettä. 
Irlanti käyttää direktiivin 5 artiklan 3 kohdan mukaista oikeuttaan pitää tiettyjen kiinteään omaisuuteen 
liittyvien etuuksien (esimerkiksi kymmenen vuoden tai sitä pitemmän vuokraoikeuden) luovutusta tavaran 
luovutuksena. Irlanti sai myös 27 artiklan 5 kohdan mukaisen poikkeusluvan katsoa vuokranantajan 
tällaisen luovutuksen yhteydessä siirtävän kiinteistön oikeudet kokonaan. Tästä seuraa, että 
verovelvollisen tehdessä kymmenen vuoden tai sitä pitemmän vuokrasopimuksen rakennustontista 
luovutuksesta kannetaan arvonlisävero luovutusajankohtana siirretyn etuuden käyvän arvon perusteella. 
Vuokraaja on oikeutettu vähentämään maksetun arvonlisäveron direktiivin 17 artiklan tavanomaisten 
sääntöjen mukaisesti. 
Kun verosta vapautettu verovelvollinen tai oikeushenkilö, joka ei ole verovelvollinen, hankkii vuokratun 
etuuden suoraan vuokranantajalta, ongelmia ei synny. On kuitenkin ilmennyt sellaisia 
veronkiertojärjestelyitä, joissa vuokranantajan ja loppukäyttäjän, jolla ei ole oikeutta verovähennykseen, 
väliin lisätään verovelvollinen yritys (verovelvollinen henkilö, joka harjoittaa verosta vapautettuja 
toimintoja tai oikeushenkilö, joka ei ole verovelvollinen). Tällaiset veronkiertojärjestelyt toimivat 
seuraavasti: 
Vuokranantaja tekee verovelvollisen osapuolen kanssa 35 vuoden vuokrasopimuksen. Vuokraaja 
vähentää kannetun arvonlisäveron ja harjoittaa verotettavaa liiketoimintaansa kyseisellä 
kiinteistöllä. Vuoden kuluttua vuokratun etuuden jäännösarvo siirretään henkilölle, jolla ei ole 
oikeutta vähennykseen. 
Verovelvollisen vuokraajan, joka on luopunut vuokratusta etuudestaan, on laskutettava arvonlisävero 
vuokratun etuuden luovutuksesta henkilölle, jolla ei ole oikeutta vähennykseen. Irlannin 
viranomaiset ovat kuitenkin todenneet, että tällaisissa tilanteissa vuokraaja hyvin usein asetetaan 
selvitystilaan ja arvonlisäveroa ei voida kantaa. 
Direktiivin 21 artiklan 1 kohdasta poikkeaminen varmistaisi sen, että edellä kuvatuissa tapauksissa 
vuokratun etuuden saava verosta vapautettu henkilö vastaisi luovutuksesta kannettavasta arvonlisäverosta. 
Koska kaikki veronkiertojärjestelyt perustuvat siihen, että henkilö, jolla ei ole oikeutta verovähennyksen 
tekemiseen, saa etuuden kiinteistöön, josta on kokonaisuudessaan vähennetty rakentamisesta kannettu 
arvonlisävero, on tarpeen ulottaa poikkeus myös vuokratun etuuden luovuttamiseen tai siirtoon 
verovelvolliselle. Kannetun arvonlisäveron luonteen vuoksi ja koska vuokratun etuuden luovutus tai siirto 
usein johtuu vuokraajan taloudellisista vaikeuksista, 21 artiklan 1 kohdasta poikkeamisen olisi koskettava 
myös luovutusta tai siirtoa verovelvolliselta toiselle verovelvolliselle. 
Komissio tietää, että kuudennen arvonlisäverodirektiivin nykyisissä säännöksissä jätetään jäsenvaltioille 
merkittävää harkintavaltaa sen suhteen, miten kansallista lainsäädäntöä sovelletaan kiinteistöalan 
EYVL N:o L 145, 13.6.1977, s. 1, sellaisena kuin se on viimeksi muutettuna direktiivillä 
96/95/EY, EYVL N.o L 338, 28.12.1996, s. 89. 
SI 
verotukseen, ja että kyseiset säännökset eivät toimi tyydyttävästi. Tämä ilmenee siitä tosiasiasta, että useat 
jäsenvaltiot ovat pyytäneet ja saaneet kuudennen arvonlisäverodirektiivin 27 artiklan nojalla luvan ottaa 
käyttöön erityistoimenpiteitä tietyntyyppisten veropetosten ja veron kiertämisen estämiseksi kyseisellä 
alalla. 
Kunnes kiinteän omaisuuden arvonlisäverotus on kokonaan uudistettu yhteisön tasolla, komissio katsoo, 
että jäsenvaltiolle voidaan antaa lupa tehdä poikkeuksia kiinteistöjä koskeviin arvonlisäverosääntöihinsä 
varmistaakseen niiden toimivuuden määrätyn ajan, sillä edellytyksellä, että tällaisessa poikkeuksessa 
noudatetaan kuudennen arvonlisäverodirektiivin 27 artiklan yleisiä edellytyksiä. 
Komissio mielestä Irlannin suunnittelema toimenpiteellä on todella tarkoitus estää veropetokset ja veron 
kiertäminen kuudennen arvonlisäverodirektiivin 27 artiklan mukaisessa merkityksessä ja poikkeuksen 
rajatun soveltamisalan vuoksi erityinen toimenpide on suhteutettu tavoitteeseensa. 
Komissio katsoo, että Irlannille voidaan antaa lupa soveltaa poikkeusta 31 päivään joulukuuta 1999 asti. 
Komissio vahvisti 10 päivänä heinäkuuta 1996 työohjelman, joka perustuu vaiheittaiselle etenemiselle 
kohti uutta yhteistä arvonlisäverojärjestelmää (KOM (96)328 lopull., 22.7.1996). Koska viimeinen 
ehdotuskokonaisuus on tarkoitus esittää ennen vuoden 1999 puoliväliä, komission mielestä on aiheellista 
tarkastella erityisten toimenpiteiden tarpeellisuutta ja johdonmukaisuutta uuden yhteisen 
arvonlisäverojärjestelmän kokonaisvaltaisen lähestymistavan yhteydessä. 
?> 
Ehdotus: 
NEUVOSTON PÄÄTÖS 
LUVAN ANTAMISESTA IRLANNILLE SOVELTAA 
JÄSENVALTIOIDEN LIIKEVAIHTOVEROLAINSÄÄDÄNNÖN 
YHDENMUKAISTAMISESTA ANNETUN KUUDENNEN DIREKTIIVIN (77/388/ETY) 21 
ARTIKLASTA POIKKEAVAA TOIMENPIDETTÄ 
EUROOPAN YHTEISÖJEN NEUVOSTO, joka 
ottaa huomioon Euroopan yhteisön perustamissopimuksen, 
ottaa huomioon liikevaihtoverolainsäädännön yhdenmukaistamisesta — yhteinen arvonlisäverojärjestelmä: 
yhdenmukainen määräytymisperuste 17 päivänä toukokuuta 1977 annetun kuudennen neuvoston 
direktiivin 77/388/ETY1, ja erityisesti sen 27 artiklan, 
ottaa huomioon komission ehdotuksen, 
sekä katsoo, että 
direktiivin 77/388/ETY 27 artiklan 1 kohdan edellytysten mukaisesti neuvosto voi yksimielisesti komission 
ehdotuksesta antaa jäsenvaltioille luvan ottaa käyttöön tästä direktiivistä poikkeavia erityistoimenpiteitä 
veronkannon yksinkertaistamiseksi tai tietyntyyppisten veropetosten ja veron kiertämisen estämiseksi, 
Irlanti on pyytänyt lupaa ottaa käyttöön kuudennen arvonlisäverodirektiivin 21 artiklan 1 kohdasta 
poikkeava toimenpide komissiolle lähettämällään 5 päivänä helmikuuta 1997 päivätyllä kirjatulla kirjeellä, 
kuudennen arvonlisäverodirektiivin 27 artiklan 3 kohdan mukaisesti Irlannin esittämä pyyntö on annettu 
tiedoksi muille jäsenvaltioille 4 päivänä maaliskuuta 1997, 
Irlanti noudattaa arvonlisäveron soveltamisessa kiinteään omaisuuteen erityisjärjestelmää, joka perustuu 
toisaalta direktiivin 5 artiklan 3 kohdan mukaiseen oikeuteen pitää tiettyjen kiinteään omaisuuteen 
liittyvien etuuksien (esimerkiksi kymmenen vuoden tai sitä pitemmän vuokraoikeuden) luovutusta tavaran 
luovutuksena ja toisaalta direktiivin 27 artiklan 5 kohdan nojalla myönnettyyn poikkeukseen katsoa 
vuokranantajan tällaisen luovutuksen yhteydessä siirtävän kiinteistön oikeudet kokonaisuudessaan, 
yhteisön säännöksissä jätetään jäsenvaltioille merkittävää harkintavaltaa sen määrittämiseksi, miten ne 
soveltavat arvonlisäveroa kiinteään omaisuuteen, mutta niiden saattaminen osaksi kansallista lainsäädäntöä 
on johtanut huomattaviin eroihin tällä alalla sovellettavissa kansallisissa lainsäädännöissä, 
on luotu veronkiertojärjestelyitä, jotka perustuvat luovutukseen, mukaan lukien vuokratusta etuudesta 
luopuminen tai vuokraoikeuden siirto, ja johtavat arvonlisäveron kieroon, jossa omaisuuden lopullinen 
hankkija ei ole oikeutettu vähentämään arvonlisäveroa kokonaisuudessaan, 
EYVL N:o L 145, 13.6.1977, s. 1. sellaisena kuin se on viimeksi muutettuna direktiivillä 
96/95/EY, EYVL N:o L 338, 28.12.1996, s. 89. 
H 
on tarpeen ulottaa poikkeus koskemaan myös vuokratun etuuden luovuttamista tai siirtoa sellaiselle 
verovelvolliselle, jolla on täysi vähennysoikeus, koska vuokratusta etuudesta luopuminen tai sen siirto 
johtuu usein vuokraajan taloudellisista vaikeuksista, 
suunniteltu toimenpide on poikkeus kuudennen arvonlisäverodirektiivin 21 artiklan 1 kohdan a alakohtaan, 
jonka mukaan verovelvollinen on verollisen liiketoimen suorittava verovelvollinen, 
poikkeuksessa säädetään, että jos vuokratusta etuudesta luopuminen tai sen siirto on tavaroiden 
verotettavaa luovuttamista, etuuden saavan henkilön on maksettava vero, jos kyseinen henkilö on 
verovelvollinen tai oikeushenkilö, joka ei ole verovelvollinen, 
tällä poikkeuksella varmistetaan Irlannin tällä hetkellä kiinteistöihin soveltaman arvonlisäverojärjestelmän 
parempi toimivuus, 
poikkeuksen rajoitetun soveltamisalan vuoksi erityistoimenpide on tavoitteeseensa suhteutettu, 
komissio on vahvistanut 10 päivänä heinäkuuta 1996 työohjelman, joka perustuu asteittaiselle etenemiselle 
kohti uutta yhteistä arvonlisäverojärjestelmää (KOM (96)328 lopullinen, 22 päivä heinäkuuta 1996); 
kiinteistöjen verotus on tärkeä seikka, jota on tarkasteltava kyseisessä ohjelmassa, 
koska viimeinen ehdotuskokonaisuus on esitettävä ennen vuoden 1999 puoliväliä, lupa annetaan 31 
päivään joulukuuta 1999, jotta voidaan arvioida poikkeuksen johdonmukaisuutta uuden yhteisen 
arvonlisäverojärjestelmän kokonaisvaltaisen lähestymistavan kanssa, ja 
poikkeuksella ei ole kielteistä vaikutusta arvonlisäverosta saataviin Euroopan yhteisön omiin varoihin, 
<$" 
ON TEHNYT TAMAN PAATOKSEN: 
/ artikla 
Poiketen siitä, mitä direktiivin 77/388/ETY 21 artiklan 1 kohdan a alakohdassa säädetään, Irlannille 
annetaan lupa nimetä henkilö, jolle luovutus tehdään, veronmaksuvelvolliseksi, jos seuraavat edellytykset 
täyttyvät: 
vuokratun etuuden luovutus tai sen siirto katsotaan vuokraajan tekemäksi tavaroiden luovutukseksi, 
vuokratun etuuden saava henkilö on verovelvollinen tai oikeushenkilö, joka ei ole verovelvollinen. 
? artikla 
Tämä lupa on voimassa 31 päivään joulukuuta 1999. 
Tämä päätös on osoitettu Irlannille. 
Tehty Brysselissä Neuvoston puolesta 
Puheenjohtaja 
e 
ISSN 1024-4492 
KOM(97) 120 lopullinen 
.TTLöJjnL JVJ. -tvJ JHL A 
FI 06 09 
Luettelonumero : CB-CO-97-110-FI-C 
ISBN 92-78-17205-7 
Euroopan yhteisöjen virallisten julkaisujen toimisto 
L-2985 Luxemburg 
^